
026.1.5.1

TITELPAGINA ARABRUSSEL REKENKAMERS ROLREKENINGEN 2800

==========================================================

026.1.5.2

Dits rekeninge JANS HEREN van MEGEN ende van HOEPS HOGESCOUTHEIT VAN DEN BOSCH ende sijnre gesellen beginnende opten xiiii dach van meye int jair ons heren MCCCXCVI ende weder uytgende opten viii dach van october int jair ons heren voirscreven - drie aude scilde voir v gulden ii gulden peter voir iii gulden iii francken voir iiii gulden hollants ende den hollantse gulden voir xlviii groten

Dits dontfaen JANS VAN GHEMERT ONDERSCOUTHEIT VAN DEN BOSCH binnen den tide voirscreven

inden irsten SLYPEN van mestrecken gebetert i gulden
item HENNEKEN EERTBRUGGENS neve van wantalen verboert ii gulden
SYMON LANCSMET ende HENNEKEN VAN DER HOEVEN aengewonnem  metten vonnis ix gulden
item HEINKEN COYTERS knecht van mestrecken i gulden
item een knecht van Vucht van mestrecken i gulden
item MAES VAN AMERSFOERT van mestrecken i gulden
item HEIN CELEN SOEN sijn pande gekeert dair af gebetert om v gulden
item HENNEKEN VAN BOMEL van mestrecken i gulden

stempel Archives du Royaume de Belgique

item HEIN SCEENKEN van Vucht sijn pande gekeert dair af gebetert om ii gulden
item DIRC VAN DER CAPELLEN van den selven gebetert om ii gulden
item CLAES VAN DEN LOEKEN aengewonnen metten vonnis vi gulden
item COPKEN DES RODEN SOEN van mestrecken i gulden
item DAEM HOET enen peen verboirt van ii gulden
item JAN VAN BERKE aengewonnen metten vonnis ix gulden
item HEIN DIE WOLF van den goede GHIBE HERINX dat hi verboirt hadde overmids doetslach dien hi hadde helpen doen aen EMKEN DES WEVERS kinderen van Cromvoert dair hi noch af buten lants is ongesoent dair af biden scoutheit van den Bosch xvi gulden
item MACHIELE VAN DOERNE aengewonnen metten vonnis vi gulden
item JAN VAN DOERNE van den selven aengewonnen vi gulden
item JAN VAN OS die men heit JAN BAERS van den selven vi gulden


item ARNT COPPELMAN van den selven vi gulden
item WILLEM WAUTGHERS SOEN van den selven vi gulden
item WILLEM VAN DEN ASCH van den selven vi gulden
item LEMKEN DIE MONIC van den selven vi gulden
item JAN VAN ONLANT aengewonnen metten vonnis v gulden
item JAN HUYSMAN van Os verboirt van wantalen ii gulden
item SYMON KEYOT (?) van mestrecken i gulden
item COMAN ART aengewonnen metten vonnis xi gulden
item DIRC DIE TYMMERMAN om dat hi JANS knechten VAN GHEMERT aengeseit hadde dat sij eens mans huijs op gebroken hedden dat men bi brochte dat sij dat huijs open vonden dair af gebetert biden scoutheit van den Bosch om iiii gulden

Summa cxxiiii gulden

==============================================================

026.1.5.3

Dits dontfaen MOEDELS VAN DER DONC SCOUTHEIT VAN MASELANT beginnende optem voirscreven dach ende uytgaende opten xv dach in augusto

OS
inden irsten JAN BUC van Geffen op eenre scouwen verboirt i gulden

HEES
item ART CLAES SOEN VAN MOENLE om dat hi JAN VAN GASSEL gewant aenteech des hi niet toe brengen en conste dair af geiffent om ii gulden

NYSTELRE
item HEIN PHILIPS SOEN om dat hi een slot sloech van den dreyboem ende en wech droech dair af geiffent om v gulden
item MAES FYEKENS SOEN van den selven geiffent want hi sijn geselle dair aen was om x gulden

ROSMALEN
item CLAES MAES SOEN om dat hi geslagen hadde GHIJBKEN HALS boven dat hem vrede geheyscht was dair af geiffent biden scoutheit van den Bosch om xii gulden
item HEIN VAN ORTEN om dat sijn wijf den scutter ganze weder genomen had die hi gescut hadde dair af geiffent biden scoutheit van den Bosch om v gulden
item ART LAMBRECHTS SOENS SOEN om dat hi een wijf int water geworpen hadde geiffent biden scoutheit van den Bosch om v gulden

MAREN
item RUTGER COUWE van broeken voir den HEYMRAET van wantalen dair af geiffent biden scoutheit van den Bosch om viii mudde haveren ende dair voir viii gulden
item CLAES WOUTERS SOEN van den selven geiffent biden scoutheit van den Bosch om v mudde haveren dair voir v gulden




026.1.5.4

GROETLIT
item HEIN DIE SNIDER van enen wilcoer verboirt x gulden dair af in mijnre vrouwen deel v gulden

BERCHEN
item HEIN REYNBOUTS SOEN om dat hi mit luden gesproken hadde die tot Os verdeylt waren dat verboden wert van sheren wegenmetten recht op lijf ende op goet gelijc alst recht daer af inhelt geiffent biden scoutheit van den Bosch om xxxv gulden

Summa xciii gulden

Dits dontfaen GODERTS VAN BEEST SCOUTHEIT VAN MASELANT beginnende opten xv dach van augusto durende tot opten viii dach van october int jair voirscreven

Summa - verder is hier helemaal niets ingevuld !

============================================================

026.1.5.5

Dits dontfaen WILLEMS VAN OUDEN SCOUTHEIT IN PEDELANT binnen den tide ierstgescreven

RODE
item JAN DIE CORT van wantalen int gedinge i gulden

VECHEL
item CLAES HEINE BEFKENS swager van enen erfbroeke iii gulden
item GILYS GUTKENS SOEN van panden i gulden
item GEEN BOYKENS SOEN van wantalen i gulden
item EERTKEN VAN ERPE van gevecht i gulden

ERPE
item JAN GHEBEN van enen erfbroeke geiffent om ij gulden
item LONIJS VAN DER PALST van versetenen gheboden ij gulden

BAKEL
item JORDEN VAN ESPDONC van keeren/koeren iiij gulden

ZOEMEREN
item die SCEPER VAN ZOEMEREN van koeren i gulden
item GHERIT DIE ROEDE geheiten DIE HEMELEER van broeken int gedinge geiffent biden scoutheit van den Bosch om viii gulden

NUENEN ende WETTEN
item die GEBUER VAN WETTEN om dat sij ter waerheit ende ten gedinge niet en quamen gelijc hen geboden was dair af geiffent om xii gulden
item HENNEKEN VAN DEN ZANDE van enen erfbroeke geiffent om ii gulden
item MOYART van wantalen int gedinge i gulden





LYESHOUT
item HEIN BOBKENS om dat hi op de gemeynte van Lieshout heyde gemayt hadde dair af geen recht toe en hadde geiffent om iii gulden
item van der heerscouwen in Pedelant biden scoutheit van en Bosch xlii gulden

Summa lxxxiij gulden

=============================================================

026.1.5.6

Dits dontfaen HUBRECHT BACS SCOUTHEIT IN KEMPELANT binnen den tide voirscreven

OERSCOT
item DIRC BROECHUYS ende sijn neve van gevecht tegen MEEUS PETERS SOEN vi gulden
item HEIN DIRCS SOEN van enen wilcoer gewonnen metten vonnis xx aude scilden dair af in mijnre vrouwen deel x aude scilden dair voir xvi gulden

OERLE
item DIRC VAN OERLE om dat hi aldaer een joncwijf mishandelt hadde geiffent biden scoutheit van den Bosch om viii gulden
item DIRC VARRE van gevecht ii gulden

GESTEL BI EYNDOVEN
item ART VAN WETTEN om dat hi op die scepenen gesproken hadde dat sij hem claechden ende toebrachten geiffent biden scoutheit van den Bosch om xx gulden

item van der heerscouwen in Kempelant biden scoutheit van den Bosch lxxv gulden

Summa cxxvii gulden

==============================================================

026.1.5.7

Dits dontfaen GEERLEC WELLENS SOEN SCOUTHEIT VAN OESTERWIJC binnen den tide voirscreven

OESTERWIJC
item JAN DIE GREVE van mestrecken i gulden
item ART KERMIS vissche genomen dair af geiffent biden scoutheit van den Bosch om x gulden
item WOUTER PEYNENBORCH/POYNENBORCH coren genomen int velt dair af hi beclaecht wairt geiffent biden scoutheit van den Bosch om vi gulden
item BOFSTEDE cantor ende scolaster van gevecht tot Oesterwijc geiffent biden scoutheit van den Bosch lx gulden
item HEIN DIE HAEN ende sijn hulper van den selven gevecht geiffent biden scoutheit van den Bosch om x gulden




BEKE
item WREYNS VAN HEZE om dat hi coren genomen hadde geiffent biden scoutheit van den Bosch om xx gulden dair af in mijnre vrouwen deel x gulden
item JAN DANELS SOEN VAN DEN SPOELHOVEL van gevecht in mijnre vrouwen deel v gulden
item HEIN VAN DOENELOE/DOEVELOE om dat sijn kinderen vissche genomen hadde geiffent biden scoutheit van den Bosch om x gulden dair af in mijnre vrouwen deel v gulden
item JAN HILLEN SOEN van den selven geiffent biden scoutheit van den Bosch xv gulden in mijnre vrouwen deel viij gulden
item HANNEKEN CREYTEN van den selven in mijnre vrouwen deel iij gulden

item van der heerscouwen in Oesterwijc biden scoutheit van den Bosch xxxv gulden

Summa clii gulden

Summa summarum van alden ontfaen v C lxxviiij gulden
[ in cijfers  578 1/2  redactie]

==============================================================

026.1.5.8

Dits uytgeven JANS HEREN van MEGEN ende van HOEPS HOGESCOUTHEIT VAN DEN BOSCH binnen den tide voirscreven
item van der leysten tot Tricht van mijnre vrouwen wegen verleyst lxxx gulden
item noch van enen perde aldaer dat in der leysten starf gecoft tegen JAN DEN BROUWER om xl gulden
item gereden te Bruessel bi bevele mijnre vrouwen brieven des donredaichs na Sente Peters en Pauwels dach verteert xx gulden
item gelegen opter Masen om die palen te verhueden doen mijn vrouwe in Vrancrijc was bi bevele mijnre vrouwen drie weken lanc verteert mitten dienstluden liiii gulden
item gereden in Brabant op Sente Margretenmisse doe mi mijn vrouwe ontboeden hadde verteert xx gulden
item van PETER MOERS/MEERS cost tot Os gedaen tot GHERITS VAN DER AFTER xv gulden (met andere hand bijgeschreven: item noch sinen vrinden van verbodingen xx gulden)
item enen bode geseint in Brabant om der gevangen wille WILLEMS VAN HOERNE ende sijnre gesellen te teergelde ii gulden
item PATBROEC bi bevele mijnre vrouwen brieven xxv gulden
item enen bode geseint in Brabant aen mijnre vrouwen ende aen den drossaert te teergelde i gulden
item enen verbodinge gelegen opten Pedele twee nacht ende enen dach verteert xx gulden
item gereden te Bruessel bi bevele mijnre vrouwen brieven mit minen gesellen verteert xxv gulden
item van minen wedden van den termijn van Sente Jansmisse L reyael maken lxxv gulden
item van mijns clercs solerijs/selerijs vi reyael maken ix gulden



item den GREVE VAN CLEVE van sijnre pensien van den termijn van bamis C reyael maken cl gulden 
item gereden aen den HERTOGE VAN GELREN bi bevele mijnre vrouwen brieven van geloven verteert xii gulden

met andere hand bijgeschreven:
item HEREN JAN VAN OPSTAL bi bevele mijnre vrouwen brieven van enen perde xl francken maken liii gulden xvi groten
item HEREN WILLEM BONT (?) bi bevele mijnre vrouwen brieven viii francken maken xi gulden viii groten
item gereden tot Goch bi HEREN REYNOUTS vrinden VAN GULIC bi bevele mijnre vrouwen brieven vertert xvi gulden

Summa vi C xxvij gulden  (626 1/2)

=============================================================

026.1.5.9   
  
Dits dat uytgeven JANS VAN GHEMERT voirs. binnen den tide voirscreven

item CLAUSE VAN KEENT messagier geseint mit mijnre vrouwen brieven aen HEREN DIRC DEN ROVER, die LOMBARDE VAN DEN BOSCH ende voirt tot Oyen xiii dage in meye iiii gelres gulden maken iii gulden hollants
item den brenger van eenre cedulen geseint mit mijnre vrouwen brieven aen den scoutheit van den Bosch opten heiligen pinxtdach enen auden scilt maken ij gulden viii groten
item den brenger van eenre cedulen gereden mit mijnre vrouwen brieven aen den scoutheit van den Bosch xxviii dage in aprille ii gulden
item PIJPKEN geseint mit mijnre vrouwen brieven aen den RENTMEESTER VAN DEN BOSCH xxvi dage in junio ii gelres gulden maken ii gulden hollanrs
item WILLEKEN VAN KEENT scildeken geseint mit mijnre vrouwen brieven aen die stat van den Bosch dair hi antworde af brengen moest vii dage in julio enen auden scilt maken ij gulden viii groten
item ARNT STOCKELMAN ridende mit mijnre vrouwen brieven aen den scoutheit van den Bosch xiiii dage in julio ii francken maken iij gulden viii groten
item CANIOT gelopen mit mijnre vrouwen brieven aen den scoutheit van den Bosch xxvi dage in julio enen gulden peter maken ij gulden item HENKIJN VAN WALE geseint mit mijnre vrouwen brieven aen JANNE DANEELS hoiren kokenmeester ten Bosch ende voirt aen den SCOUTHEIT VAN MASELANT xiii dage in augusto ii francken maken iij gulden viii groten
item CLAES VAN KEENT messagier gereden mit mijnre vrouwen brieven aen den scoutheit van den Bosch iii dage in septembris ii gulden
item CLAES VAN KEENT geseint mit mijnre vrouwen brieven aenden scoutheit van den Bosch xi dage in septembris enen ouden scilt maken ij gulden viii groten




item den brenger van eenre cedulen geseint mit mijnre vrouwen brieven aen den scoutheit van den Bosch xxvii dage in septembris enen ouden scilt maken ij gulden viii groten
item bi bevele mijnre vrouwen brieven enen bode geseint aen den scoutheit van den Bosch des sondages na Sente Matheusdach ii francken mken iij gulden viii groten
item WILHELMUS (?) BONT bi bevele mijnre vrouwen brieven op Sente Peters dach ad vincula viii francken maken xj gulden viii groten
item gereden ter dachvart ter Donc bi bevele mijnre vrouwen om dat ic te Ludic gedaecht was van den gericht over JAN VAN MILEN verteert vi gulden
item den GREVE VAN CLEVE van sijnre pensien van den termijn van bamis xxv reyael maken xxxviij gulden
item enen bode geseint te Bruessel als van de rgemeynten van Oerscot ende KATELINEN VAN DEN BROEC te teergelde i gulden
item noch enen bode geseint te Bruessel doen die HERTOGE VAN HOLLANT weder uyt Vrieslant comen was i gulden
item den hangdief van enen gericht over HENNEKEN VAN OELKEL enen auden scilt maken ij gulden viii groten

Summa lxxxiii gulden

============================================================

026.1.5.10

Dits dat uytgeven GODERTS VAN BEEST voirs. binnen den tide voirscreven
inden irsten den GREVE VAN CLEVE van sijnre pensien van den termijn van bamis xxv reyael maken xxxviij gulden
item van der pensien van Oesterwijc die viel op Sente Lambrechtsdach xiii gulden peter iii quartier maken xxj gulden ende j quartier

Summa lviii gulden j quartier

Dits dat uytgeven WILLEMS VAN OUDEN voirs. binnen den tide voirscreven
inden irsten den GREVE VAN CLEVE van sijnre pensien van den termijn van bamis xxv reyael maken xxxviij gulden
item van der pensien van Oesterwijc die viel op Sente Lambrechtsdach xiii gulden peter iii quartir maken xxj gulden ende j quartir
item gelegen tot Erpe om die palen te hueden twe dage lanc verteert metten goeden luden xxi gulden
(andere hand): item gereden in Brabant bi bevele mijnre vrouwen brieven verteert vi gulden

Summa lxxxv gulden

Dits dat uytgeven HUBRECHT BACS voirs. binnen den tide voirscreven
item van der lijfpensien van Oesterwijc die viel op Sente Lambrechtsdach xiii gulden peter ende iii quartir maken xxj gulden ende j quartir



item den GREVE VAN CLEVE van sijnre pensien van den termijn van bamis xxv reyael maken xxxviij  gulden
item gereden in Brabant bi bevele mijnre vrouwen brieven verteert vi gulden


Summa lxiiii gulden j quartier

Dits dat uytgeven GEERLECS voirs. binnen den tide voirscreven 
item den GREVE VAN CLEVE van sijnre pensien van den termijn van bamis xxv reyael maken xxxviij gulden
item van der pensien van Oesterwijc die viel op Sente Lambrechtsdach xiiij gulden peter i quartier makem xxj gulden j quartier
item van enen vonnis tusschen den HEER ende JAN VAN HAREN welc vonnis den heer afgewijst waert met enen hoeftvonnis dair af te cost iii gulden
(andere hand): item gereden in Brabant bi bevele mijnre vrouwen brieven verteert vi gulden

Summa lxvii gulden j quartier

Summa summarum van alden uytgeven ix C lxxxiii gulden iiij quartier
die somme van den ontfaen was v C lxxviiij gulden
ende aldus blijft mijn vrouwe sculdich den scoutheit voirs. van desen rekeninghen iiii C v gulden ij quartier
(405 + 1 1/2) 
item bleef mijn genedighe vrouwe sculdich den greve (i.c. de hoogschout) ende sinen ghesellen in sijnre lester rekeninghen viii C vii gulden iiii groten  (807 gulden + 4 groten)
Aldus blijft mijn ghenedeghe vrouwe sculdich den greve ende sinen ghesellen xii C xii gulden xxii groten  ( 1212 gulden + 22 groten)

=============================================================

026.1.5.11

stempel 2800 - geschreven xcvi  1396  no. 2800 - etiketten 2800 en ...

=============================================================

          EINDE VAN DIT INVENTARISNUMMER

=============================================================

   
